Schalkenbosch Wine Estate is in die tuine van 'n statige Kaap-Hollandse heerhuis uit 1792, wat as nasionale monument verklaar is, geleë. Verblyf word in selfsorgkothuise en 'n drieslaapkamerhuis aangebied.
Die kothuise het almal kaggels en privaat braai-areas. Die Avonturier Kothuis beskik oor 3 slaapkamers en 2 badkamers, en het slaapplek vir 4 volwassenes en 2 kinders. Die hoofslaapkamer het 'n koningingrootte-bed, die tweede slaapkamer het 'n dubbelbed en die derde slaapkamer het 'n kinderbedjie wat 2 kinders kan akkommodeer.
Daar is ook 'n swembad waar die pragtige sonsondergang oor die vallei gesien kan word.
Die wynlandgoed het 'n 40 hektaar-wingerd aan die voorheuwels van die Witzenburgberge. Dit het 'n asemrowende uitsig oor die Tulbagh-vallei en is slegs ‘n uur en ‘n half se ry van Kaapstad af.
Vir die avontuurlustiges is daar kilometers van bergfiets- en staproetes. Die Cape Epic het in 2013 dié roetes gebruik. Die omgewing het 'n ryk voëllewe vir die voëlkykers wat 'n 'Big Year' aandurf.
Die bewaringslandgoed van 1000 hektaar is gestig vir die bewaring en rehabilitasie van die inheemse flora en fauna. Dit word deur Cape Nature beheer en speel 'n groot rol in die bio-diversiteit in Wine Initiative. Dié reservaat spog met diere soos sebras, luiperds, rooikatte, jakkalse, grysbokke en meer.
'n Goeie gehalte wyn word in die moderne kelder agter die hoofgebou geproduseer. Die wyn word meestal na die Duitse- en Sweedse-mark uitgevoer, maar gaste is ook welkom om dit aan te koop.
Gaste wat na Schalkenbosch Wine Estate gekyk het, het ook belangstelling getoon in die volgende lekke plekke:
Schalkenbosch-rylaan, Tulbagh, 0068, Wes-Kaap